作者:盧綸
標題:落第後歸山下舊居留別劉起居昆季
內容:寂寞過朝昏，沈憂豈易論。有時空蔔命，無事可酬恩。寄食依鄰裡，成家望子孫。風塵知世路，衰賤到君門。醉裡因多感，愁中欲強言。花林逢廢井，戰地識荒園。悵別臨晴野，悲春上古原。鳥歸山外樹，人過水邊村。潘岳方稱老，嵇康本厭喧。誰堪將落羽，回首仰飛翻。